อัสแซสซิเนชันคลาสรูม

ห้องเรียนลอบสังหาร (#เปลี่ยนทาง อังกฤษ: Assassination classroom) เป็นซีรีส์การ์ตูนญี่ปุ่น ที่แต่งและวาดภาพประกอบโดยยูเซย์ มัตสึอิ ตีพิมพ์ลงนิตยสารการ์ตูน "โชเน็งจัมป์รายสัปดาห์" ของชูเอชะตั้งแต่ 2 กรกฎาคม พ.ศ. 2555 ถึง 25 มีนาคม พ.ศ. 2558 ในประเทศไทยเรี่องนี้ได้ลิขสิทธิ์โดยสำนักพิมพ์สยามอินเตอร์มัลติมีเดีย ตีพิมพ์ลงนิตยสารการ์ตูน "ซีคิดส์ เอ๊กซ์เพรส" โดยลงตอนล่าสุดของเรี่องพร้อมกับฉบับภาษาญี่ปุ่น เรี่องนี้ได้ตีพิมพ์ฉบับรวมเล่มออกมาแล้ว 21 เล่มในญี่ปุ่น และ 18 เล่มในประเทศไทย ณ เดือนมิถุนายน พ.ศ. 2559
เรี่องนี้ได้ถูกทำเป็นโอวีเอโดย เบร์นเบส ฉายที่จัมป์ชูเปอร์อนิเมะทัวร์เมื่อเดือนตุลาคมถึงพฤศจิกายน พ.ศ. 2556 และได้ทำเป็นอนิเมะฉายบนโทรทัศน์โดย ลากส์ โดยปีแรกฉายบนฟูจิทีวีตั้งแต่ 9 มกราคม พ.ศ. 2558 ถึง 19 มิถุนายน พ.ศ. 2559 และได้ฉายปีต่อ ผลิตโดยสตูดิโอเดียวกัน เรื่องฉายตั้งแต่ 7 มกราคม พ.ศ. 2559 บนฟูจิทีวีเช่นเดียวกัน และได้ทำเป็นภาพยนตร์คนแสดง ฉายเมื่อ 21 มีนาคม พ.ศ. 2558
เนื้อเรื่อง.
โลกถูกคุกคามด้วยสิ่งมีชีวิตมีพลังที่ทำลายดวงจันทร์ได้ 70% ทำให้ดวงจันทร์มีรูปร่างเสี้ยวตลอดไป สิ่งมีชีวิตนั้นได้อ้างว่าภายใน 1 ปี โลกก็จะถูกทำลายโดยเขา แต่เขาให้โอกาสมนุษย์หลีกเลี่ยงชะตากรรมนี้ ในโรงเรียนม.ต้นคุนุกิงาโอกะ เขาได้เริ่มทำงานเป็นครูประจำชั้น ม.3 ห้อง E ที่สอนนักเรียนไม่เพียงแค่วิชาทั่วไป แต่วิธีการลอบสังหารด้วย
รัฐบาลญี่ปุ่นได้มีรางวัลเป็นเงิน 1 หมึ่นล้านเยน (3 พันล้านบาทโดยประมาณ) ให้สำหรับนักเรียนผู้ที่สามารถฆ่าอาจารย์ได้ โดยพวกเขาได้ตั้งชี่ออาจารย์ว่า “อาจารย์โคโระ”  แต่ทว่าการฆ่าอาจารย์เป็นเรื่องที่แทบจะเป็นไปไม่ได้ เพราะเขามีพลังพิเศษมากมายไม่ว่าจะเป็นการเคลี่อนไหวด้วยความเร็ว 20 มัค แต่เขาก็เป็นครูที่ดีที่สุดที่พวกเขาเคยมี
สื่อ.
มังงะ.
"อัสแซสซิเนชันคลาสรูม" เรี่มตีพิมพ์ลงนิตยสารการ์ตูน "โชเน็งจัมป์รายสัปดาห์" ของสำนักพิมพ์ชูเอชะ เมี่อ 2 กรกฎาคม พ.ศ. 2555 และได้ตีพิมพ์จนจบเมื่อ 25 มีนาคม พ.ศ. 2559 รวมทั้งหมด 180 ตอน ในประเทศไทย เรี่องนี้ได้ลิขสิทธิ์โดยสำนักพิมพ์สยามอินเตอร์มัลติมีเดีย ตีพิมพ์ฉบับภาษาไทยลงนิตยสารการ์ตูน "ซีคิดส์ เอ๊กซ์เพรส" ตั้งแต่ปี พ.ศ. 2556 ถึง 28 มีนาคม พ.ศ. 2558 โดยลงตอนล่าสุดของเรี่องพร้อมกับฉบับภาษาญี่ปุ่นของชูเอชะ เรี่องนี้ได้ตีพิมพ์เป็นฉบับรวมเล่มทั้งหมด 21 เล่ม โดยเล่มแรกออกวางจำหน่ายที่ประเทศญี่ปุ่นเมื่อ 2 พฤศจิกายน พ.ศ. 2555 และในประเทศไทยเมื่อเดือน มกราคม พ.ศ. 2557
หล้งจากมังงะเรี่องหลักได้จบลง ก็ได้มีตอนพิเศษที่มีเนี้อเรี่องเกี่ยวกับชีวิตส่วนตัวของอาจารย์โคโระ ทั้งหมด 4 ตอน และได้มีมังงะสปินออฟชี่อ "โคโระเช็นเช Q!" แต่งและวาดภาพประกอบโดย คิชึคุ วาตะนาเบะ และ โจ อาโอโตะ เรี่มตีพิมพ์ลงนิตยสารการ์ตูน "ไชเคียวจัมป์" ของชูเอชะ ตั้งแต่ 2 ตุลาคม พ.ศ. 2558
ตัวละคร.
ตัวละครหลัก.
อาจารย์โคโระ.
ให้เสียงโดย: จุง ฟูกูยามะ (ญี่ปุ่น), สุภาพ ไชยวิสุทธิกุล (ไทย)
สัตว์ประหลาดคล้ายปลาหมึก มีรูปร่างสูงประมาณ 3 เมตร มีความเร็วถึง 20 มัค เป็นสิ่งมีชีวิตที่มีความฉลาด ว่องไว แต่ถึงกระนั้นกลับมีจุดอ่อนเต็มไปหมด เขาได้เสนอตัวเข้าไปสอนหนังสือให้กับเด็กม.3 ห้อง E โรงเรียนคุนุกิงาโอกะ และประกาศว่ามีเป้าหมายจะทำลายโลกในเดือนมีนาคมปีถัดไป ถ้าหากไม่สามารถลอบสังหารเขาได้สำเร็จ แต่จุดประสงค์ที่มาสอนนักเรียนห้อง3-E แท้จริง คือ...
ชิโอตะ นางิสะ.
ให้เสียงโดย: ไม ฟูจิงามิ (ญี่ปุ่น), เพ็ญนีติ์ ศศิธนาโสภณ (ไทย)
มีรูปร่างหน้าตาคล้ายกับเด็กผู้หญิง นางิสะเป็นคนที่มีความรอบคอบ ช่างสังเกต และเขามีพรสวรรค์ในการเป็นนักฆ่ามากกว่าใครๆในห้อง E
อาคาบาเนะ คารุมะ.
ให้เสียงโดย: โนบูฮิโกะ โอกาโมโตะ (ญี่ปุ่น), ประภัฒน์ สินธพวรกุล (ไทย)
เป็นเพื่อนของนางิสะมาตั้งแต่ม.1 คารุมะเป็นคนฉลาด บ้าบิ่น เก่งเรื่องชกต่อย แต่เพราะไปช่วยนักเรียนรุ่นพี่ห้อง3-Eรุ่นก่อนจากการถูกนักเรียนในอาคารหลักแกล้ง ทำให้เขาถูกย้ายมาห้อง3-E คารุมะเป็นคนแรกที่โจมตีอาจารย์โคโระได้สำเร็จ ถึงจะดูเหมือนอัจฉริยะไปหมดทุกอย่าง แต่แท้จริงแล้วเขามีนิสัยขี้แกล้งอยู่ นอกจากนี้คารุมะยังชอบความสามารถในด้านวิทยาศาสตร์ของ โอคุดะ มานามิ ที่เป็นเพื่อนร่วมชั้นเรียนอีกด้วย
คายาโนะ คาเอเดะ (ยูคิมูระ อาคาริ).
ให้เสียงโดย: อายะ ซูซากิ (ญี่ปุ่น), กุลธิดา ประทุมทิพย์ (ไทย)
เป็นคนที่ตั้งชื่อให้อาจารย์โคโระ เธอมักจะสนับสนุนทุกคนอยู่เสมอ ชอบกินพุดดิ้งมาก จนสามารถคิดแผนระเบิดพุดดิ้งยักษ์ลอบสังหารได้ ตัวจริงของเธอคือ ยูคิมูระ อาคาริ น้องสาวของ ยูคิมูระ อากุริ อาจารย์ประจำชั้นห้อง 3-E คนเก่า นอกจากนี้เธอยังเป็นนักแสดงเด็กอัจฉริยะ มาเสะ ฮารุนะ อีกด้วย